CELEX: 32010R0336
Language: sk
Date: 2010-04-21
Title: Nariadenie Komisie (EÚ) č. 336/2010 z  21. apríla 2010 o zatriedení určitého tovaru do kombinovanej nomenklatúry

23.4.2010   
            
            
               SK
            
            
               Úradný vestník Európskej únie
            
            
               L 102/25
            
         NARIADENIE KOMISIE (EÚ) č. 336/2010
   z 21. apríla 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. apríla 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Disk s priemerom približne 580 mm a hrúbkou približne 3 mm, pozostávajúci z 2 vrstiev z polyuretánu, pričom jedna z nich má strojom vyrobené drážky a druhá má lepiaci náter chránený odnímateľnou plastovou fóliou (tzv. polymerická podložka).
                              Výrobok sa používa v strojoch na výrobu kremíkových a polovodičových doštičiek. Upevňuje sa na nosnú hlavicu vymeniteľného nástroja takýchto strojov a používa sa na vyrovnanie/uhladenie a leštenie doštičiek.
                           
                        
               
                  3919 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných kódov KN 3919 a 3919 90 00.
                  Zatriedenie do položky 8486 ako súčasť alebo príslušenstvo stroja druhu používaného výhradne alebo hlavne na výrobu polovodičových doštičiek je vylúčené, keďže výrobok nemá také vlastnosti, aby sa mohol považovať za súčasť alebo príslušenstvo takéhoto stroja.
                  Keďže výrobok patrí do spotrebného tovaru, je potrebné ho zatriediť podľa základného materiálu, z ktorého je vyrobený, do číselného kódu KN 3919 90 00 ako samolepiacu platňu alebo plastovú fóliu.
               
            
                  
                              2.
                           
                           
                              Disk s priemerom približne 580 mm a hrúbkou približne 2 mm, pozostávajúci z 2 vrstiev syntetickej plste, jedna z nich je impregnovaná polymérnym spojivom (polyuretánom) (tzv. poromerická podložka). Druhá vrstva má lepiaci náter chránený odnímateľnou plastovou fóliou.
                              Výrobok sa používa v strojoch na výrobu kremíkových a polovodičových doštičiek. Upevňuje sa na nosnú hlavicu vymeniteľného nástroja takýchto strojov a používa sa na vyrovnanie/uhladenie a leštenie doštičiek.
                           
                        
               
                  5911 90 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 7 písm. a) k oddielu XI, poznámkou 1 písm. e) k oddielu XVI, poznámkou 7 písm. b) ku kapitole 59 a znením číselných kódov KN 5911, 5911 90 a 5911 90 90.
                  Zatriedenie do položky 8486 ako súčasť alebo príslušenstvo stroja druhu používaného výhradne alebo hlavne na výrobu polovodičových doštičiek je vylúčené, keďže výrobok nemá také vlastnosti, aby sa mohol považovať za súčasť alebo príslušenstvo takéhoto stroja.
                  Výrobok je predmetom na technické použitie v zmysle poznámky 1 písm. e) k oddielu XVI, keďže sa používa v strojoch na výrobu kremíkových a polovodičových doštičiek na vyrovnanie/uhladenie a leštenie doštičiek.
                  Je preto potrebné ho zatriediť do číselného kódu KN 5911 90 90 ako textilný výrobok (podstatný materiál) používaný na technické účely (pozri poznámku 7 písm. b) ku kapitole 59).